আট বছরের ছেলেকে খুন করে থানায় আত্মসমর্পণ মায়ের

সুকদেব দে, নরেন্দ্রপুর: ছেলেকে (Child) খুন (Murder) করে থানায় আত্মসমর্পণ মায়ের (Mother surrenders) । আট বছরের (Eight years old boy) পুত্রকে হত্যার দায়ে অভিযুক্তকে গ্রেফতার করেছে পুলিশ। আগামীকাল তাকে পেশ করা হবে বারুইপুর মহকুমা আদালতে (Baruipur sub divisional court)।

খুনের কারণ জানতে দেহ ময়নাতদন্তের জন্য পাঠানো হয়েছে। অভিযুক্তকে গ্রেফতার করা হয়েছে ও ঘটনার তদন্ত করা হচ্ছে বলে জানিয়েছেন বারুইপুর পুলিশ জেলার পুলিশ সুপার পলাশ চন্দ্র ঢালি।

আরও পড়ুন: কোন কোন ধারায় দোষী সঞ্জয় রায়? কী কী শাস্তি হতে পারে?

নরেন্দ্রপুর থানা এলাকার খেয়াদহের মৌ লিহাটির বাসিন্দা প্রসেনজিৎ মন্ডল, স্ত্রীর নাম তনুজা মন্ডল। তাদের দুটি পুত্র সন্তান হয়। মাত্র ৬-৭ মাস বয়সে ছোট ছেলের মৃত্যু হয়। তখনও মায়ের বিরুদ্ধে খুনের অভিযোগ উঠেছিল। বড়ছেলের নাম দেবজিত মন্ডল (৮)। স্থানীয় প্রাথমিক স্কুলে তৃতীয় শ্রেণিতে পড়ত।

আজ সকালে প্রসেনজিৎ ব্যবসার কাজে বেরিয়ে যান। মাছের ব্যবসার সাথে যুক্ত তিনি। বাড়িতে ছেলেকে নিয়ে একাই ছিল তনুজা। ঠাকুমা সকালে ১০টা নাগাদ আসে। এসে নাতির খোঁজ শুরু করে। সেইসময় বাড়িতে ছিল না বাচ্চাটির মা। প্রতিবেশীদের কাছেও জিজ্ঞাসা করে। খোঁজ শুরু হলে খাটের মধ্যে কম্বল চাপা অবস্থায় উদ্ধার হয়।

খবর পেয়ে ঘটনাস্থলে আসে নরেন্দ্রপুর থানার পুলিশ। অভিযুক্তকে সঙ্গে করে নিয়ে এলে এলাকায় উত্তেজনা তৈরি হয়। এলাকার মহিলারা তার উপর হামলে পড়ে। লাঠিচার্জ করে পুলিশ পরিস্থিতি নিয়ন্ত্রণে আনে।